**Tájékoztató!**

**Tisztelt Szakszervezeti Tagok!**

**Tájékoztatjuk Önöket, hogy a munkabérükből levont szakszervezeti tagdíj a személyi jövedelemadó szempontjából adóalap csökkentő tétel.**

**Munkaviszony megszűnése esetén a felmentési időre fizetett távolléti díj összegéből és a végkielégítés összegéből szakszervezeti tagdíj nem kerül levonásra.**

Egyben tájékoztatunk minden szakszervezeti tagunkat, hogy az Ő támogatásuknak köszönhetően:

* **Már december elején élesítjük a tagkártyákat**, annak érdekében, hogy 2016-ban is igényelni tudjátok az EVDSZ és a LIGA által biztosított szolgáltatásokat.
* Tagjainknak **biztosítani kívánjuk** a karácsonykor, a már megszokott vásárlási utalványokat. A távozó kollégáinknak is egy kis emléket kívánunk átadni az összetartozás jegyében.
* A felmondásokkal összefüggésben, **biztosítjuk az ingyenességét a munkajogi és ügyvédi tanácsadásnak**, ha szükséges a jogi védelemnek.
* **Egyeztetéseket folytatunk** az MVM-nél, melynek célja, hogy az esetleges felvételek során, részesítsék előnybe kollégáinkat az MVM társaságcsoport tagvállalatinknál.
* **Kezdeményezzük a lakóterületünk vonzáskörzetében található munkáltatóknál**, hogy adjanak lehetőséget munkavállalóink számára az átképzések és munkahelyi felvételek során.
* **Tárgyalunk az átképzési és újrakezdési támogatásokról.**
* **Bevezettük a támogató tagságot,** ami a minimálbér 1%-a, ezzel is elősegítve a kapcsolat tartást, és további összefogás lehetőségét.

Oroszlány, 2015. november 26.

  **DUVISZ Képviselő Testület**